Օրենսդրական փոփոխությունների շուրջ մտահոգություն է հայտնում նաև տնտեսագետ Աշոտ Խուրշուդյանը։ Նա հիշում է՝ օրենքում փոփոխության առաջարկն արվեց հենց այն ժամանակ, երբ հանրությունն սկսեց հետաքրքրվել պաշտոնյաների ծախսերով, ու հետաքննություններ սկսվեցին. «Հանրությունից ոչինչ գաղտնի չպետք է մնա»։ Աշոտ խուրշուդյանը նկատում է՝ «ներկայացուցչական ծախսեր» ասվածը շատ լայն հասկացողություն է. դրա մեջ կարող են մտնել սննդի, ընդունելությունների, նվերների, մինչև անգամ ամառանոցների պահպանության հետ կապված ծախսերը, իսկ այս բոլոր գնումների համակարգում վերահսկման հստակ մեխանիզմներ չկան։